
Privind prelungirea unor contracte de închiriere pentru spaţiile cu altă 
destinaţie decât aceea de locuinţă 
ASOCIAŢIA SPEOLOGICĂ PRUSIK are închiriat prin Contractul de închiriere nr. 1398/2003, spaţiul cu altă destinaţie decât aceea de locuinţă situat în imobilul din Timişoara, str. Dacilor nr. 13, pentru sediu asociaţie, fiind format din 4 încăperi, în suprafaţă de 50,21 mp, la un tarif de 0,5 euro/mp/lună conform HCLMT nr. 71/2013.
ASOCIAŢIA SPEOLOGICĂ PRUSIK prin cererea înregistrată la Primăria Municipiului Timişoara cu nr. CT2013-003776/02.08.2013 solicită prelungirea contractului de închiriere pentru spaţiul menţionat anterior.
SOCIETATEA COOPERATIVA ”ÎNCĂLŢĂMINTEA” are închiriat prin Contractul de închiriere nr. 391/1998, spaţiul cu altă destinaţie decât aceea de locuinţă situat în imobilul din Timişoara, Bv. I. Maniu nr. 4 pentru reparaţii încălţăminte, fiind format dintr-o încăpere, în suprafaţă de de 21,24 mp, la un tarif de 5 euro/mp/lună, conform HCLMT nr. 71/26.02.2013.
SOCIETATEA COOPERATIVA ”ÎNCĂLŢĂMINTEA” prin cererea înregistrată la Primăria Municipiului Timişoara cu nr. CT2013-003940/19.08.2013 solicită prelungirea contractului de închiriere pentru spaţiul menţionat anterior şi sunt respectate condiţiile din contractul de închiriere privind prelungirea.

FUNDAŢIA INTEGRATIO are închiriat prin Contractul de închiriere nr. 1296/2001, spaţiul cu altă destinaţie decât aceea de locuinţă situat în imobilul din Timişoara, strada V. Alecsandri nr. 6 pentru sediu, fiind format din 3 încăperi, în suprafaţa de 45,80 mp la un tarif de 2 euro/mp/lună, conform HCLMT nr. 71/26.02.2013.
FUNDAŢIA INTEGRATIO prin cererea înregistrată la Primăria Municipiului Timişoara cu nr. CT2013-004188/04.09.2013 solicită prelungirea contractului de închiriere pentru spaţiul menţionat anterior şi sunt respectate condiţiile din contractul de închiriere privind prelungirea.
În şedinţa din data de 15.10.2013 ale Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotărârea Consiliului Local al Municipiului Timişoara nr. 12/26.06.2012, modificata prin Hotărârea Consiliului Local al Municipiului Timişoara nr. 479/24.09.2013, s-au avizat favorabil solicitările menţionate mai sus hotărându-se să propunem Consiliului Local un proiect de hotărâre pentru prelungirea contractelor de închiriere pe o perioada de un an.
Toate persoanele juridice menţionate mai sus şi-au însuşit noile Fişe de Calcul a chiriei  conform Hotărârii Consiliului Local al Municipiului Timişoara nr. 71/26.02.2013, privind stabilirea tarifelor de bază pe m.p. la chiriile pentru spaţiile cu altă destinaţie decât aceea de locuinţă aflate în administrarea Consiliului Local al Municipiului Timişoara.
Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind prelungirea contractelor de închiriere pentru spaţiile cu altă destinaţie decât aceea de locuinţă, prevăzute în Anexa la hotărâre pe o perioadă de un an, prin întocmirea unui act adiţional.

